**ТЕХНИЧЕСКА СПЕЦИФИКАЦИЯ**

**във връзка с провеждане на открита процедура по ЗОП с предмет:** **Изпълнение на строително-монтажни работи - Топлоизолация на покриви на ПМГ "Акад. Иван Гюзелев" - административен и кухненски корпуси**

**1. ВЪЗЛОЖИТЕЛ:**

Община Габрово

пл.Възраждане № 3

Габрово 5300

Тел. 066/ 818 400

[gabrovo@gabrovo.bg](mailto:gabrovo@gabrovo.bg)

[www.gabrovo.bg](http://www.gabrovo.bg)

**ОПИСАНИЕ НА ОБЕКТА НА ПОРЪЧКАТА**

**Предмет на поръчката строителство**

**Топлоизолация на покриви на ПМГ "Акад. Иван Гюзелев" - административен и кухненски корпуси.**

В сградата на ПМГ”Акад.Ив.Гюзелев” са приложени енерго-спестяващи мерки (ЕСМ) по външните ограждения – положена фасадна топлоизолация, топлинна изолация по тавани (корпус класни стаи и кабинети), подменена дограма. Частично е ремонтирана отоплителната инсталация на корпуса на басейна с физкултурния салон. Изградена е слънчева инсталация за загряване на водата за битово-горещо водоснабдяване за санитарните възли и за басейна.

**Отоплителната инсталация** за останалите корпуси е предвидено основно да се отремонтира, като е оразмерена на база топлотехническите параметри на огражденията след приложените ЕСМ (предмет на друга поръчка).

След изпълнените енерго-спестяващи мерки е направено обследване за енергийна ефективност и е предписано да се положи топлоизолация по покривите на административния и кухненския корпуси.

За целта е необходимо да бъде положена топлоизолация от плътна минерална вата с параметри: дебелина δ=100 мм, коефициент на топлопроводност λ = 0,035 W/mK, плътност ρ= 150 kg/m3. Върху топлоизолационния слой се полагат пароизолация, армирана циментова замазка за наклон и хидроизолационна мембрана. Съпътствуващ вид СМР е подмяна обшивката на бордовете на покривите, с поцинкована ламарина.

При изпълнение на всички строителни работи се изисква спазване на съответните технологии и влагане на материали, отговарящи на БДС или еквиваленти. Удостоверява се с приложени декларации за дъответствие и други документи, в които са изписани техническите параметри

Общи изисквания към топло-, хидро- и пароизолационни работи:

Посочените работи се извършват в съответствие с изискванията на Правилника за приемане на хидроизолации, пароизолации и топлоизолации в строителството, утвърдени със заповед №РД-14-02-1378 от 29.12.1985 г. на МССУ по отношение на паро- и топлоизолациите и Наредба №2 от 2008 г. за проектиране, изпълнение, контрол и приемане на хидроизолации и хидроизолационни системи на сгради и съоръжения по отношение на хидроизолациите.

1.Полиетиленово/ полипропиленово фолио за пароизолация на таванска плоча

Доставка на материали и полагане на полиетиленово или полипропиленово фолио – LDPE за пароизолация по покривна плоча под каменна вата:

* да отговаря на изискванията на БДС EN 13984 или еквивалентно;
* връзките между отделните ивици фолио да се залепват със замозалепваща лента;
* коефициент на паропропускливост (sd) – 5m;
* въздухопропускливост по ISO 5636/3 или еквивалентно – 0 ml/min – въздухонепропускливо;
* устойчивост на температура от -40 до +80 градуса;
* дебелина мин. 200 микрона;
* да се предвиди необходимото застъпване, снадките да се залепят плътно, при бордовете да се обърне по височината, като обхване цялата топлоизолация.

2. Плочи от твърда минерална вата 100 мм на покривната плоча:

Доставка на материали и полагане на плочи от твърда минерална вата с двуслойна плътност за плоски покриви с дебелина 100 мм върху стоманобетонната плоча на покрива над полиетиленово фолио:

* точково натоварване F≥ 500N по БДС EN 12430 или еквивалент;
* якост на натиск при 10% деформация ≥ 30 КРа по БДС EN826 или еквивалентна;
* реакция на огън А1 по БДС EN 13501-1 или еквивалент;
* коефициент на топлопроводност λ≤ 0,035 W/mK по БДС EN 12667 или 12939 или еквивалент.

3. Покривна мембрана за хидроизолация от гъвкав полиолефин (FPO) или PVC

Доставка на материали и полагане на гъвкава (плаваща) мембрана от гъвкав полиолефин (FPO) или PVC над плочи от твърда минерална вата:

* дебелина 1,5 мм; монаж според технологията на производителя;
* при бордовете – да се обърне по височината им.

Общи изисквания за строително-метални и тенекеджийски работи

Строително-монтажните и тенекеджийски работи се извършват и приемат съгласно изискванията на Правилника за приемане на строително-метални (желазарски) и тенекеджийски работи, утвърдени със заповед №РД 14-02-1236 от 17.12.1985 г. на МССУ

1.Обшивки по бордове и комини с горещопоцинкована ламарина

Доставка на материали и изпълнение на обшивка по бордове и комини на сградата и други подобни места с горещо – поцинкована ламарина, като се включват всички необходими материали – чембер, дюбели, дървени вложки и т.н.

Полага се с фалцове (стоящи и лежащи), връзки, запояване **без пробиване** на листовете ламарина